বিয়ের পর মহুয়া মৈত্রর এই ভিডিও দেখলে আপনিও খুশি হবেন…

কলকাতা: পিনাকীর (Pinaki Mishra) বাহুডোরে নববিবাহিতা মহুয়া মৈত্র (Mahua Moitra)। হাতে-হাত, চোখে চোখ রেখে একসঙ্গে এই জুটিকে গানের তালে নাচতেও দেখা গেল। সদ্য চুপিসারে বিয়ে সেরেছেন তৃণমূল সাংসদ মহুয়া মৈত্র। রাজনীতির ময়দানে সচরাচর তা দেখা যায় না ডেস্টিনেশন ওয়েডিং। মহুয়া বরাবরই ছকভাঙা। এবার বিয়ের ডেস্টিনেশনেও ছক ভাঙলেন সাংসদ। জার্মানিতে এক ঘরোয়া অনুষ্ঠানে কৃষ্ণনগরের তৃণমূল কংগ্রেসের সাংসদ মহুয়া মৈত্র সম্প্রতি প্রাক্তন বিজেডি নেতা পিনাকী মিশ্রের সঙ্গে বিবাহ বন্ধনে আবদ্ধ হয়েছেন। সারা দেশ জুড়ে শুভেচ্ছাবার্তায় ভেসে গিয়েছে মহুয়া ও পিনাকীর (Mahua Moitra’s dance with husband Pinaki Mishra)। এবার সামনে এল তাঁদের বিয়ের পরের মুহূর্তের ভিডিও।

গত কয়েক বছর ধরে দুজনের মধ্যে বন্ধুত্ব ছিল। মহুয়া-পিনাকীর ঘনিষ্ঠমহলের দাবি, সবার থেকে আড়ালে একান্তে বিয়ে করার ইচ্ছা থেকেই তাঁরা বেছে নিয়েছেন বার্লিনকে। ৬৫-এর পিনাকী, ৫১-র মহুয়া, দুজনেরই এটি দ্বিতীয় বিবাহ। বার্লিনের প্রাসাদে রাজকীয় বিয়ে সারলেন মহুয়া-পিনাকী মিশ্র। বলিউডের একটি ক্লাসিক গানের তালে নাচতে দেখা গেল নবদম্পতিকে। নাচের একটি ভিডিও সোশ্যাল মিডিয়ায় ভাইরাল হয়েছে। সোশ্য়াল মিডিয়ায় ভাইরাল ভিডিও-তে দেখা যাচ্ছে, মহুয়া-পিনাকী ‘অ্যান ইভিনিং ইন প্যারিস’-এর ‘রাত কে হামসফর’ গানের তালে নাচছেন। গোলাপি শাড়ি ও সোনার গহনায় মোড়া মহুয়া মৈত্র। পিনাকী মিশ্রকে দেখা গিয়েছে সাদা কুর্তা-পাজামা ও ম্যাচিং করা গোলাপি রঙের জহর কোটে। তাঁরা একে অপরকে জড়িয়ে ধরে নাচ করছেন। তাদের দু’জনের চোখেই ধরা পড়ছিল ভালবাসা। তৃণমূল সাংসদ নিজেই সোশ্যাল মিডিয়ায় স্টেটাসে এই ভিডিয়ো পোস্ট করেছেন।

View this post on Instagram

A post shared by Indrajit Kundu (@iindrojit)